માનવમિત્ર, નવી દિલ્હી : આરોગ્ય માટે જાગૃત હોઈએ અને દરેક વાનગી આરોગ્યને ધ્યાનમાં રાખીને લેતા હોઈએ તો પણ અનેક વાનગીઓમાં ધ્યાન બહાર રહી જતી ખાંડ બધા આયોજનનો દાટ વાળીને માંદા પાડી શકે છે તેમ તાજેતરમાં ખોરાક અને પોષણનાં નિષ્ણાતો દ્વારા કરવામાં આવેલા અભ્યાસમાં જાણવા મળ્યું હતું. નિષ્ણાતોએ જણાવ્યું હતું કે ગળપણ છોડી દીધું હોય, કોલ્ડડ્રિંક અને જ્યૂસ ઓછા કરી દીધા હોય તો પણ બિસ્કિટ, જામ સેન્ડવિચ, હની એન્ડ ઓટ ગ્રેનોલા બાર જેવી અનેક વાનગીઓ દ્વારા પાછલા બારણેથી ખાંડ ખોરાકમાં આવી જાય છે. માટે આરોગ્યપ્રદ ખોરાક લેવાનું અભિયાન ચલાવતા હો ત્યારે દરેક વાનગીમાં કયા કયા પદાર્થો કેટલા પ્રમાણમાં છે તે તપાસીને જ નાસ્તો અને ભોજનનું આયોજન કરો.